Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 6 ก.พ.66
Daily Focus-บล.ฟินันเซีย ไซรัส ประจำวันที่ 6 ก.พ.66
6 ก.พ. 2566

บล.ฟินันเซีย ไซรัส ประเมินแนวโน้มตลาดวันนี้ (6 ก.พ.66) คาด SET Index จะแกว่งตัว Sideways ในกรอบ 1,680-1,695 จุด บรรยากาศการลงทุนค่อนมาในทางลบเล็กน้อยหลังตลาดหุ้นสหรัฐฯปรับตัวลง ตอบรับตัวเลขการจ้างงานนอกภาคเกษตรสหรัฐฯเดือน ม.ค. ออกมาสูงกว่าคาดมากและเร่งขึ้นเป็น 5.17 แสนตำแหน่ง ส่งผลให้อัตราว่างงานลดลงเหลือ 3.4% ต่ำสุดตั้งแต่ปี 1969
ขณะที่ค้าจ้างแรงงาน +0.3% จากเดือนก่อน, +4.4% จากปีก่อน ใกล้เคียงคาด ซึ่งจากตัวเลขที่ออกมาสะท้อนว่าตลาดแรงงานสหรัฐฯยังตึงตัวและมีโอกาสทำให้เงินเฟ้อยังปรับตัวลงช้า ตลาดจึงเริ่มปรับคาดการณ์ดอกเบี้ยของ FED จากเดิมที่คาด Peak ที่ 4.75-5% ขึ้นเป็น 5-5.25% ส่งผลให้ Dollar Index พลิกกลับมาแข็งค่าอีกครั้งและเม็ดเงินไหลออกจากทุกสินทรัพย์
ส่วนในประเทศวันนี้จับตาเงินเฟ้อเดือน ม.ค. ตลาดคาด Headline +5.12% จากปีก่อน ส่วน Core +3.1% จากปีก่อน ด้านราคาน้ำมันดิบปรบัตัวลงต่อเนื่องเราคาดว่ายังเป็นบวกต่อกลุ่ม Anti-Commodity และ Consumption Play ให้ยังปรับตัวดีกว่าตลาด ขณะที่การประกาศกำไรไตรมาส 4/65 ของบริษัทจดทะเบียนจะเริ่มทยอยออกมาหนาตามากขึ้น ยังมองจังหวะอ่อนตัวของดัชนียังมองเป็นโอกาสทยอยสะสมระยะกลาง-ยาว ส่วนระยะสั้นเน้นเก็งกำไรหุ้นที่คาดงบไตรมาส 4/65 แข็งแรง
กลยุทธ์ : เลือกเก็งกำไรหุ้นไตรมาส 4/65 แข็งแกร่ง // ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ก.พ. : BA, BDMS, BEM, CENTEL, NOBLE